en en en en af en en en en en en en en en nl de nl af de af de es af en nl de en af en nl de pt af en nl ru en af pl fr en en en en en en en en en en en en en en en en en en en en en en en en en en en en af en en en en en en la en en en en en en nds en en en es es en
beheer Archives - The Word for Today
About the Pulpit Media Group
Paulus skryf: ‘Onthou, daar hardloop baie atlete op die baan, maar net een ontvang die prys. Hardloop só dat julle die prys sal ontvang. Al die deelnemers pas absolute selfdissipline toe. Húlle doen dit om ‘n prys te wen wat gou sal vergaan. Maar óns doen dit vir ‘n ewige prys. Daarom pyl ek reguit op die wenpaal af, doelgerig met elke tree wat ek gee. Ek is soos ‘n bokser wat met elke hou tref. Ek brei my liggaam en dissiplineer dit om werklik bruikbaar te wees. Ek wil tog nie, terwyl ek vir ander gepreek het, self deur God gediskwalifiseer word nie’ (verse 24-27 NLV). Tensy jy beheer van jou lewe neem, sal jy altyd met die wete lewe dat jy nie aan jouself behoort nie. Jy behoort aan wie of wat ook al jou beheer. Om te verbeter, moet jy probeer om hierdie drie dinge altyd voor oë te hou: 1) Lees. Dawid het gesê, ‘Hoe lief het ek u gebooie! Ek oordink dit die hele dag’ (Psalm 119:97 NLV). Dissiplineer jouself om elke dag iets te lees wat jou geestelik, emosioneel, verhoudingsgewys en beroepsgewys sal help. Plaas jou Bybel bo-aan die lysie van dit wat jy wil lees. 2) Belonings. Die skrywer Mike Delaney het opgemerk, ‘Enige besigheid of industrie wat die luiaards en die ywerige werkers ewe veel beloon, sal vind dat hulle kort voor lank met meer luiaards as ywerige werkers sit.’ 3) Resultate. Die volgende keer wat jy voor ‘n taak te staan kom en aan dit wat gemaklik is om te doen eerder as wat reg is dink, verander jou fokus. Tel die voordele daaraan verbonde om te doen wat reg is en begin met die taak. Moenie op die werk fokus nie, fokus op die resultate.
Sielskos: Gal 5:22; Luk 10:25-37; Ef 4:31-32; Spr 2:4
Geheime vir selfbeheersing (3)
Praat terug met jou gevoelens. Ons sit heeltemal te veel klem op ons gevoelens. Ons dink dat alles moet goed voel, so nie is dit nie die moeite werd nie. Ons sê dinge soos, ‘Ek voel nie lus om te werk nie… Ek voel nie lus om my Bybel te lees nie.’ Of, ‘Ek voel of ek nog ‘n drankie wil drink… Ek is lus om tot laatoggend te slaap.’ Moenie jou gevoelens so baie outoriteit gee nie. Gevoelens is hoogs onbetroubaar; as jy hulle toelaat, sal hulle jou beheer en manipuleer. God wil nie hê dat jy deur jou gevoelens beheer moet word nie. Hy wil hê dat jy jou buie moet bemeester. Met Christus as die Heerser van jou lewe, kan jy jou gevoelens beheer. Praat terug met hulle. God sê dat Hy wil hê dat jy moet leer om jou emosies uit te daag. ‘Nou wys Hy vir ons hoe om ‘n Godlose leefstyl te systap en hoe om vernietigende begeertes te laat staan. Hy laat ons met wysheid en opregtheid leef…’ God se genade gee jou die krag om te doen wat reg is. Dit gee jou die vermoë om nee te sê vir daardie gevoel, daardie begeerte, daardie impuls. Sukkel jy met jou gewig? Voor jy die yskas oopmaak, het jy reeds met jouself oor kos begin praat. As jy ernstig is, sal jy sommige van hierdie onderbewustelike houdings teenoor kos moet begin uitdaag. Wanneer jy jou gevoelens hoor sê, ‘Ek moet net ietsie eet of ek gaan doodgaan,’ moet jy antwoord, ‘Nee, ek gaan nie doodgaan nie. Ek gaan inderwaarheid gesonder wees as ek nie nou iets eet nie.’ Die feit is: God se bonatuurlike krag kan jou help om jou buie, gedagtes en begeertes te bemeester.
Sielskos: 1 Kon 18:16-20:43; Matt 19:15-30; Ps 66:1-12; Spr 6:20-22
God wil jou bevry
Wanneer jy ‘n krygsgevangene word, beheer die vyand al jou bewegings en besluit hulle hoe elke dag van jou lewe sal wees. Het die vyand jou gevangene geneem? Miskien het jy al oor en oor probeer vrykom van jou verslawing, maar jy word steeds daardeur gevange gehou. Daar is goeie nuus: ‘As die Seun julle dus bevry, sal julle regtig vry wees.’ Of jy nou aan dwelms, alkohol, dobbel, kos of enigiets anders verslaaf is, jou antwoord lê nie in die natuurlike nie, maar in die bonatuurlike. Jou verslawing is ‘n ‘simptoom’ van ‘n dieper geestelike toestand wat Jesus, die Groot Geneesheer, wil gesond maak. In die kern van elke twaalf-stap program lê hierdie waarheid: Dis net deur na ‘n mag wat groter as onsself is te draai en ‘n verhouding met Hom te ontwikkel, wat ons vry kan word en vry kan bly. Jy weet wie hierdie ‘mag’ is – Jesus! Wanneer jy rusteloos, geïrriteerd en ontevrede voel, sal sy teenwoordigheid aan jou vrede en kalmte gee. Wanneer jy in die versoeking kom om na jou verslawing te draai om verligting te kry, sal sy teenwoordigheid die leegheid binne in jou vul en jou in staat stel om nee te sê. Wanneer jy ‘euforiese herinnerings’ ervaar en aan die beste tye van jou verslawing in plaas van die slegste tye begin dink, sal sy Woord jou gedagtes vernuwe en jou houding omvorm; en jou die regte pad op daardie oomblik aanwys. ‘U woord is ‘n lamp vir my voete en ‘n lig op my pad’ (Psalm 119:105 NLV). Petrus het gesê, ‘Die Here weet dus om dié mense wat naby aan Hom leef, uit beproewing en swaarkry te red…’ (2 Petrus 2:9 NLV). Vandag wil God jou bevry.
Sielskos: Lev 13:38-14:57; Matt 5:38-48; Ps 3; Spr 1:29-31
Wees eerlik: Hoeveel van verlede jaar se nuwejaarsvoorneme het jy nagekom? Daar word gesê dat uitstel die dief van tyd is. Ons hou aan om onsself te belowe dat ons beter sal doen. Voornemens vind egter net plaas as jy vasberade is. Hier is vier voornemens wat jy vasbeslote moet wees om in hierdie nuwe jaar na te kom: 1) Neem tyd vir dit wat regtig saak maak. Staan vroeër op om jou Bybel te lees en te bid voor jy die nuwe dag binnegaan. Maak meer tyd vir jou familie. Begin oefen en eet reg. Sorg beter vir jou liggaam; dis God se tempel (sien 1 Korintiërs 6:19). 2) Pak een ding op ‘n slag aan. Om te veel dinge op een slag te probeer doen, verdun jou fokus en maak dit moeiliker om dinge klaar te maak. Wanneer jy te veel dinge begin, maak jy te min klaar. Begin dus waar jy is en bou op jou suksesse deur een ding op ‘n slag te bemeester en te handhaaf. 3) Begin klein. Moenie die hele toebroodjie in een hap probeer insluk nie, neem babatreetjies. Praat in terme van wat jy gaan doen in plaas van wat jy nie gaan doen nie. Byvoorbeeld, in plaas van om te sê, ‘Ek gaan nie so krities wees nie,’ probeer om te sê, ‘Vandag gaan ek iets goeds in almal wat ek ontmoet, probeer sien’ (sien Filippense 4:8). 4) Skryf jou vordering of gebrek daaraan neer. Jy kan nie beheer wat jy nie kan meet nie. Deur die waarheid voor jou te sien, kan jy weet hoe ver jy al gekom het en waaraan jy nog moet werk. Die Bybel sê, ‘…Werp jouself in jou werksaamhede sodat almal jou vordering kan sien’ (1 Timoteus 4:15 NLV).
Sielskos: Job 40-42; Luk 3:21-38; Ps 119:97-104; Spr 9:10-12
Leer om te lei (3)
2 Timoteus 4:2 NLV
Wanneer jy net aanvaarding en goedkeuring wil hê, word jy op die ou einde deur diegene wat jy veronderstel is om te lei, beheer.Dit is hoekom Paulus vir Titus opdrag gegee het: ‘…Jy moet vir hulle sê wat hulle moet doen en jy moet ook vir hulle sê dat hulle dinge doen wat verkeerd is… Niemand moet dink dat jy onbelangrik is nie’ (Titus 2:15 ABA). Onsekere leiers worstel met besluite en aanvaar verantwoordelikheid vir ander mense se emosionele reaksies, omdat hulle nie die appelkar wil omgooi nie. Hulle besef nie dat wanneer jy doen wat jy behoort te doen en ander mense nie daarmee saamstem nie, dit hulle probleem is, tensy jy dit joune maak. ‘n Volwasse leier hanteer teleurstelling en behou ‘n goeie uitkyk. Dink daaroor: Wanneer jy jou kinders waarsku om nie aan die warm stoof te vat nie, hoef jy nie seker te maak dat hulle dit geniet om jou instruksies aan te hoor nie. Hopelik verstaan hulle dit soos wat hulle volwasse word. Die waarheid is egter dat sommige mense nie daarvan hou om die woord ‘nee’ te hoor nie, maak nie saak hoe oud hulle word nie! Ons almal het egter nodig om dit van tyd tot tyd te hoor; anders sal ons nooit gelukkig wees wanneer ons nie ons sin kry nie. Paulus, wat Timoteus vir leierskap opgelei het, het vir hom gesê, ‘…Jy moet jou mense met geduld reghelp, weerlê en bemoedig…’ Korrigeer mense wanneer hulle verkeerd is, vat hulle vas as hulle hardkoppig is, bemoedig hulle wanneer hulle sukkel, wees geduldig soos hulle leer en groei en maak seker dat jou instruksies duidelik en verstaanbaar is. Dit is wat goeie leiers doen – en die enigste manier om te leer, is om dit te doen.
Sielskos: Jes 8-11; Joh 5:16-30; Ps 85; Spr 27:20-22
Radio Cape Pulpit schedule
Radio I AM web schedule
Download the Radio Pulpit Apps
Let Radio Pulpit, Radio Cape Pulpit or I AM Youth Movement visit your church
For any enquiries, please contact our Counselling Service at
Tel: (012) 334 1320
Or send us a letter to:
Counselling, P O Box 3436, Pretoria, 0001.
Designed by Elegant Themes | Powered by WordPress